لگ بھگ ایک درجن ایکس کے ٹاؤٹ صحافی ایک بیانیہ مستقل پاپولر کرنے کی کوششوں میں گزشتہ کئ ماہ سے سرکرداں ہیں کہ راوی چین ہی چین لکھتا ہے، کوئ کہتا ہے اڈیالہ کا چانسلر اپنی مدت پوری کرے گا، کوئ ایک دم لائن توڑ کر باہر آتا ہے اور ہاتھ بلند کرکے کہتا ہے نو مئ کے واقعہ کے اصل مجرم کو پھانسی ہی ہوگی، پھر اچانک ایک مریل سی آواز میں کوئ کہتا ہے کہ فیصلہ ہوچکا ہے خان بقیہ زندگی جیل کی سلاخوں کے پیچھے ہی سڑے گا، اس نقار خانے میں اتنے سارے بے سُرے ساز ایک ساتھ بجتے ہیں کہ نا کسی ساز کی دھن سمجھ آتی ہے اور نا ہی ساز سمجھ میں آتا ہے، پھر کمنٹس میں کچھ چالیس پچاس کے قریب مرد حضرات   نسوانی آئ ڈی اور قومی پرچم کی تصویر لگا کر کمنٹس میں واہ واہ اور انتہائ دِلی خواہشات پر مبنی سزا کا انتخاب بھی خان کے لیئے کرتے نظر آتے ہیں، اس گرانڈ مجرے میں اچانک کوئ سینئر ترین سیاستدان اٹھتا ہے اور روزہ بند ہونے کی صدا لگا دیتا ہے مطلب ساری عیاشیاں ختم اب میری بات سُنو کہ " خان جیل میں اپنی مرضی سے بیٹھا ہے اور وہ ہمیں تنگ کرنا چاہتا ہے اسی لیئے باہر نہیں آرہا " پھر ایک اور آواز آتی ہے کسی مزید سینئر ترین سیاستدان کی طرف سے کہ " ہمارے گلے میں حکومت کرنے کا طوق جان بُوجھ کر پہنایا گیا ہے"  میں کبھی کبھی یہ سوچنے پر مجبور ہوجاتا ہوں ایسا کیا ہوا کہ میرے ملک میں اللّٰہ نے جب نعمتوں میں کوئ کمی نہیں چھوڑی مگر ہم قرضوں اور غربت کی لعنت میں گِھرے ہوۓ ہیں اور دنیا میں کہیں بھی پاکستان اور پاکستانیوں کی عزت نہیں ہے بلکہ ہم تو اُس جھوٹی عزت تک نہیں پہنچ پائے جو بھارت کروڑوں لوگوں کی غربت ساتھ لے کر بھی دنیا بھر میں کما رہا ہے تو چند جوابات سامنے آجاتے ہیں مگر حالیہ دِنوں میں ایکس پر جس قسم کے بیانیے اور ٹاؤٹ بٹھاۓ جاتے ہیں اور کنٹرولڈ میڈیا میں جیسے جیسے دانشوڑ تاویلیں اور من گھڑت کہانیاں سناتے ہیں جن کا نا سر ہوتا ہے نا پیر، تو معقول وجہ بھی سامنے آجاتی ہے کہ جنہوں نے اس ملک کی باگ ڈور زبردستی اپنے ہاتھوں میں ستتر برس سے تھام رکھی ہے وہ عقل اور شعور سے نا صرف عاری ہیں بلکہ نیت کے بھی خالص نہیں ہیں، وہ اس قدر نالائق ہیں کہ سچ تو دور کی بات جھوٹ بھی تمیز سے نہیں گھڑ سکتے، کسی کی نا اہلی کی اس سے بدتر مثال کیا ہوسکتی ہے سب کے سب اپنی اپنی دیکھتے ہیں اور ایک دوسرے کی پیٹھ کھجاتے ہیں اور اپنا وقت پورا ہونے پر سر پر سامان رکھ کر ایسے نکل جاتے ہیں جیسے ٹرین سے اتر کر مسافر پلیٹ فارم سے باہر نکل جاتا ہے اور پیچھے رہ جاتے ہیں قُلی یعنی عوام کہ شائد کہ کوئ ایسی ٹرین بھی آجاۓ جس میں سے  مسافر اترے تو ضرور مگر ان بیچارے غریب قُلیوں کی بھی روداد سن لے ۔